stanford-oval/wikipedia huggingface dataset:
Chilentähdet

| Chilentähdet |
| --- | --- |
 Chilentähden (Tecophilaea cyanocrocus) kukkia.
Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Asparagales
Heimo::  Chilentähtikasvit Tecophilaeaceae
Suku::  Chilentähdet Tecophilaea  Bertero ex Colla
Katso myös
   Chilentähdet Commonsissa 
Infobox OKNimi-testi OK: 
Chilentähdet (Tecophilaea) on chilentähtikasvien heimon tyyppisuku. Suku muodostaa tribuksen kahden muun pienen eteläamerikkalaisen chilentähtikasvisuvun Conanthera ja Zephyra kanssa.
Chilentähtiä on kaksi lajia, jotka ovat monivuotisia ruohoja. Niillä on hieman krookuksia muistuttavat syvänsiniset kukat. Chilentähti (Tecophilaea cyanocrocus) kasvaa luonnonvaraisena Keski-Chilessä ja laji on myös koristekasvina viljelty. Toinen laji Tecophilaea violiflora esiintyy Chilessä ja Perussa.
Aiheesta muualla

Finto: Kassu – Kasvien suomenkieliset nimet: Tecophilaea
Cell (suoritin)

Cell B.E. -suoritin
Cell on Sonyn, Toshiban ja IBM:n STI-allianssin kehittämä suoritin, jota käytetään PlayStation 3 -pelikonsolissa.
Historia

Vuonna 2000 Sony Computer Entertainment, Toshiba ja IBM yhdistivät osaamisensa STI-liittoumaksi (Sony, Toshiba, IBM) suunnitellakseen ja valmistaakseen yhteistyönä Cell-suorittimen.
STI:n suunnittelukeskus avattiin maaliskuussa 2001.
Celliä suunniteltiin yli neljä vuotta. Suunnittelussa käytettiin paranneltuja versioita POWER4-suorittimien kehitystyökaluista. Yli 400 insinööriä kolmesta yrityksestä työskenteli yhdessä Austinissa, Teksasissa kaikkiaan yhdentoista IBM:n suunnittelukeskuksen kanssa.
Vuoden 2000 aikana ja sen jälkeen IBM rekisteröi useita patentteja koskien Cell-arkkitehtuuria, valmistusmenetelmiä ja toimintaympäristöjä. Maaliskuussa 2007 IBM kertoi 65 nanometrin version Cell-suorittimesta olevan tuotannossa East Fishkillissä, New Yorkissa. Prosessori-lehden mukaan Mercury Computer Systems sovittaa IBM:n kanssa piirin tutka- ja visualisointijärjestelmiin.
Tekniikka

Cell-suorittimessa on yhdeksän toisistaan riippumatonta ydintä: yksi PowerPC Processing Element (PPE) ja kahdeksan Synergistic Processing Element (SPE) -ydintä.
PPE on yleiskäyttöinen mikroprosessori, joka suorittaa käyttöjärjestelmää.
SPE-ytimet on suunniteltu hoitamaan nimenomaan suuren osan laskennasta.
PPE-yksiköllä on käytössään 512 kilotavua L2-tason välimuistia ja jokaisella SPE:llä on vastaavasti 256 kilotavua niin sanottua Local Storagea, josta ne suorittavat ohjelmakoodinsa PPE:n ohjaamina. SPE:t ja PPE on yhdistetty toisiinsa suurikaistaisella Element Interconnect Busilla.
Synergistic Processing Elementeistä yksi on kokonaan poissa käytöstä valmistuskustannusten alentamiseksi ja saannin parantamiseksi; jos yksi SPE osoittautuu tehtaalla vialliseksi, voidaan sen sijaan käyttää muita, eikä se haittaa järjestelmän toimintaa muuten.
Cellin SPE-ytimet voivat toimia joko yhdessä, tai pelin tekijät voivat koodata ne toimimaan yksilöinä. Esimerkiksi yksi suoritin voidaan koodata hoitamaan fysiikkamallinnusta, toinen taas sotapelin vihollisten tekoälyä. Tällainen ohjelmointi on huhujen mukaan hankalaa. Potentiaalia Cell-prosessorissa kuitenkin riittää, sillä sen teoreettiseksi laskentatehon maksimiksi on väitetty 2,18 TFLOPS. Tällaisiin markkinoinnissa käytettäviin lukuihin on kuitenkin suhtauduttava varauksin.
On huomattava, että Cell-suorittimelle on ilmoitettu erikseen liukulukujen ”single precision”- ja ”double precision” -laskentanopeudet. PlayStation 3:n suoritin kykenee 15 GFLOPS:n nopeuteen kaksinkertaisella (double precision) tarkkuudella. Vertailun vuoksi ClearSpeed CSX600 -matematiikkaprosessori saavuttaa kaksinkertaisella tarkkuudella noin 25 GFLOPS, joka on kaksinkertainen 3,00 GHz:n Pentium 4 -suorittimeen verrattuna.
PlayStation 4:n pääsuunnittelijan Mark Cernyn mukaan suoritinarkkitehtuuri oli tehokas, mutta vaati huomattavasti perehtymistä, jotta suorituskyvyn sai käytettyä hyödyksi. Seuraavaan konsoliin haluttiin helpommin käytettävä arkkitehtuuri.
Cell Tv

Toshiba istuttaa Cell-sirua Cell Tv HDTV- ja mediapalvelimiin ja ensimmäiset teräväpiirtoiset multimedianäytöt tulivat markkinoille syksyllä 2009. Uusi tekniikka mahdollistaa mm useiden kanavien ajamisen samassa näytössä lähetyksessä käytetystä kuvaresoluutiosta riippumatta. Kuvan sävyjä voidaan säätää ohjelmallisesti ja näin parantaa kuvaa ja esimerkiksi vähentää LED-näytön virrankulutusta himmentämällä näyttöä kuvan tummilla alueilla. Näyttötekniikasta tulee ohjelmoitavaa ja laitteen suorituskykyä voidaan parantaa ohjelmallisesti tekniikan kehittyessä. Näin laite voidaan ottaa käyttöön, vaikka tuleva teräväpiirtolähetysstandardi ei olisi vielä valmis, kuten tilanne useimmissa maissa vielä vuonna 2009 oli.
PowerXCell

PowerXCell oli IBM:n muunnos Cell-suorittimesta, jota käytettiin IBM Roadrunner supertietokoneessa.
Aiheesta muualla

Programming the Cell Broadband Engine Architecture (PDF) (englanniksi)
Carl Axel Nordman

Carl Axel Nordman vuonna 1959. Kuva: Laatukuva.
Carl Axel Nordman (28. tammikuuta 1892 Helsinki – 27. helmikuuta 1972 Helsinki) oli suomalainen arkeologi. Hän oli Helsingin yliopiston dosentti 1921–1936, Kansallismuseon historiallisen osaston johtaja 1931–1936, valtionarkeologi 1936–1959. Hän oli Svenska Litteratursällskapet i Finland -seuran puheenjohtaja 1947–1953 ja Suomen Museoliiton puheenjohtaja 1940–1960.
Julkaisuja

Studier över gånggriftkulturen i Danmark, 1918
Anglosaxon Coins Found in Finland, 1921
Karelska järnåldersstudier, 1924
The Megalite Culture of Northern Europe, 1935
Suomen keskiaikaista kuvanveistoa, 1951
Kirjallisuutta

Carl Fredrik Meinander, Carl Axel Nordman / av C. F. Meinander., Helsinki, 1991 (ISBN 951-9018-70-0, ISSN 0039-6842 ja 2490-1547, verkkoversio)
Checkpoint Helsinki

Checkpoint Helsinki on vuonna 2013 perustettu nykytaideorganisaatio.
Se tilaa ja tuottaa nykytaidetta kutsumalla kansainvälisiä taiteilijoita ja kuraattoreita työskentelemään osana Helsinkiä ja helsinkiläisten arkea. Checkpoint Helsingillä ei ole pysyvää näyttelytilaa, vaan ohjelmistoa esitetään vaihtelevissa paikoissa. Ohjelmisto koostuu Helsinkiä varten toteutetuista tilausteoksista, joiden tekijät ovat kansainvälisiä ja paikallisia taiteilijoita ja kuraattoreita.
Tausta

Checkpoint Helsingin juuret ovat vuodesta 2011 käydyssä Guggenheim-keskustelussa. Vuonna 2012 taiteilijoiden ja taidealan ammattilaisten ryhmä ehdotti vaihtoehtona Guggenheim-hankkeelle Helsingin taidemuseon yhteydessä toimivaa yksikköä, joka keskittyisi uusien, kansainvälisesti merkittävien teosten (”tulevaisuuden nykytaiteen”) tuottamiseen. Työryhmään kuuluivat muun muassa taiteilijat Tellervo Kalleinen, Markus Kåhre, Terike Haapoja, Jussi Kivi ja Vesa-Pekka Rannikko. Lisäksi ehdotuksen allekirjoitti yli 140 taiteilijaa ja taidealan toimijaa. Lopulta ryhmä päätti ryhtyä toimimaan itsenäisesti ja tukiyhdistys perustettiin vuoden 2013 alussa. Checkpoint Helsinki asemoi itsensä Guggenheimin vaihtoehdoksi, ei vastustajaksi, eikä enää myöhemmin osallistunut julkiseen keskusteluun aiheesta. Checkpoint Helsinki toteutti vaihtoehtoisia suunnitelmia Helsingin Etelärantaan keränneen, kansainvälisen Next Helsinki -ideakilpailun vuosina 2014-2015.
Toiminta

Checkpoint Helsinki toimii yhteistyössä museoiden ja muiden instituutioiden, kuten Helsingin Juhlaviikkojen kanssa.
Ohjelmistoon ovat kuuluneet mm. Ahmed Al-Nawasin, Joanna Warszan ja Clark House Initiativen kuratoimat projektit, suomalaisen taidepolitiikan käsikirja, seminaari taideorganisaatioiden toimintatapojen avoimuuteen liittyen, sekä mm. Ahmet Ögütin, Alexandra Piricin, Khaled Jarrarin, Bita Razavin, Public Movement -ryhmän ja Goldin+Sennebyn tilausteokset.
Checkpoint Helsingin toimintaa ohjaa taiteen ja taiteilijoiden tapa rakentaa dialogia yhteiskunnan sisällä. Organisaatio osallistuu keskusteluun, projekteihin ja kampanjoihin, joiden tavoitteena on eloisa, monimuotoinen taidekenttä.
Aiheesta muualla

Checkpoint Helsinki
Clarence Richard Silva

Clarence Richard Silva (s. 6. elokuuta 1949 Honolulu) on yhdysvaltalainen roomalaiskatolinen piispa. Hänet vihki papiksi Oaklandin hiippakuntaan Floyd Lawrence Begin 2. toukokuuta 1975. Hänet nimitettiin Honolulun hiippakunnan johtoon 17. toukokuuta 2005, ja piispaksi vihkiminen seurasi 21. heinäkuuta. Pääkonsekraattorina toimi William Joseph Levada, jota avustivat Allen Henry Vigneron ja John Stephen Cummins.
Chiesanuova (Piemonte)

| Chiesanuova |
| --- | --- |
 Chiesanuova
 Koordinaatit: 45°25′N, 7°39′E 
Valtio:  Italia
Alue:  Piemonte
Metropolikaupunki:  Torino
Korkeus:  664 m
Väkiluku:  234
Aikavyöhyke:  UTC+1
 – Kesäaika:  UTC+2
 
 https://www.comune.chiesanuova.to.it 
Infobox OKVirheellinen NIMI-arvo: 
Chiesanuova (piemonteksi Montàut ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 234 asukasta.
Chrysalis

Wikisanakirjassa on tähän liittyvä sananselitys: .
Chrysalis voi tarkoittaa ainakin seuraavia:
chrysalis, perhosen kotelo
Chrysalis, ranskalainen tieteiselokuva vuodelta 2007
Chrysalis Records, brittiläinen levy-yhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chrysalis”, voi hakea sivunnimihaulla, laajalla sivunnimihaulla tai tekstihaulla.
Chronon

Chronon on ehdotus ajan kvantiksi, joka on epäjatkuva ja jakamaton "yksikkö" aikaa osana hypoteesia, jonka mukaan aika ei ole jatkuva. Fyysikkojen yritykset yhdistää suhteellisuusteoria sekä kvanttimekaniikka tuottaakseen teorian kvanttigravitaatiosta johtivat siihen, että luotiin malli epäjatkuvalle ajalle. Tässä mielessä termin chronon esitteli Robert Lévi vuonna 1927.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chronon
Chieri

| Chieri |
| --- | --- |

 vaakuna
 Chieri
 Koordinaatit: 45°00′N, 7°49′E 
Valtio:  Italia
Alue:  Piemonte
Metropolikaupunki:  Torino
Korkeus:  305 m
Väkiluku:  35 912
Aikavyöhyke:  UTC+1
 – Kesäaika:  UTC+2
 
 https://www.comune.chieri.to.it 
Infobox OKVirheellinen NIMI-arvo: 
Chieri (piemonteksi Cher) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 35 912 asukasta.
Clarence Pinkston

| Mitalit> Maa:   Yhdysvallat.Miesten uimahypyt. Olympialaiset  | Mitalit> Maa:   Yhdysvallat.Miesten uimahypyt. Olympialaiset  | Mitalit> Maa:   Yhdysvallat.Miesten uimahypyt. Olympialaiset  | Maa:   Yhdysvallat> Miesten uimahypyt. |
| --- | --- | --- | --- |
|  Kultaa | Antwerpen 1920 | 10 m kerroshypyt |  |
|  Hopeaa | Antwerpen 1920 | 3 m ponnahduslauta |  |
|  Pronssia | Pariisi 1924 | 3 m ponnahduslauta |  |
|  Pronssia | Pariisi 1924 | 10 m kerroshypyt |  |
Clarence Elmer "Bud" Pinkston (2. helmikuuta 1900 Wichita – 18. marraskuuta 1961 Detroit) oli yhdysvaltalainen uimahyppääjä ja olympiavoittaja.
Pinkston voitti Antwerpenin olympialaisissa 1920 kultaa 10 metrin kerroshypyissä ja sai hopeaa 3 metrin ponnahduslaudalla. Hän voitti samana vuonna myös ensimmäisen AAU:n mestaruutensa, joita hän vei viisi peräkkäin kerroshypyissä ja sai kaksi ponnahduslaudalla. Pinkston oli yksi Stanfordin menestyksekkäistä uimahyppääjistä, jotka putsasivat pöydän palkinnoista vuoden 1924 olympialaisissa. Hän voitti itse kyseisissä kisoissa pronssia sekä ponnahduslaudalta että kerroshypyissä, jonka lisäksi hän sijoittui korkeushypyssä yhdeksänneksi.
Pinkston meni naimisiin vuonna 1924 olympiakultaa voittaneen uimahyppääjä Elizabeth Beckerin kanssa ja valmensi hänet toiseen olympiavoittoonsa Amsterdamin kisoissa 1928. Becker-Pinkston voitti kultamitalin parin kaksoslasten 2-vuotissyntymäpäivänä 11. elokuuta.
Pinkston valmensi vaimonsa lisäksi monia muita olympiamitalisteja sekä uinnissa että uimahypyissä Detroit Athletic Club -seurassa. Hänen valmennustyyliinsä vaikutti suuresti Bill Bachrach. Molempien tapana oli viettää paljon aikaa valmennettavansa kanssa, ja kumpikin heistä valmensi yhtä urheilijaa kerrallaan ainoana valmentajana. Pinkstonin valmennettavia olivat muun muassa Dick Degener, Clarke Scholes ja Dick Hanley. Hänet valittiin uinnin kansainväliseen kunniagalleriaan valmentajana vuonna 1966.
Chrony

| Chrony |
| --- | --- |

Luoja:  Richard Curnow
Kehittäjä:  Miroslav Lichvar, Red Hat
Kehityshistoria
Vakaa versio:  4.5 (5. joulukuuta 2023)
Tiedot
Ohjelmistotyyppi:  aikasynkronointi
Alusta:  Linux, FreeBSD, NetBSD, macOS, Solaris
Lisenssi:  GPLv2
Aiheesta muualla
Verkkosivusto
Chrony on NTP-protokollan toteuttava ohjelmisto, joka on saatavilla Linuxille, FreeBSD:lle, NetBSD:lle, macOS:lle ja Solaris-käyttöjärjestelmälle. Ohjelma tukee NTP-protokollan versiota 4 (NTPv4, RFC 5905). Chrony ei perustu ntpd:n ohjelmakoodiin vaan on tyhjästä luotu toteutus. Chronyn on alun perin kehittänyt Richard Curnow ja sitä ylläpitää Miroslav Lichvar.
Ohjelma pärjäsi hyvin CII:n auditoinnissa NTP-protokollan toteutuksien vertailussa. Chronyn toteutuksen on auditoinut myös Cure53.
Black Dice

Black Dice Bostonissa 2006
Black Dice on yhdysvaltalainen kokeellista rockia ja elektronista musiikkia tekevä yhtye. Se on perustettu vuonna 1997 ja toimii pääasiassa New Yorkin Brooklynissa.
Jäsenet

Bjorn Copeland – kitara (1997-)
Eric Copeland – laulu (1997-)
Aaron Warren – basso, koskettimet, laulu (1999–)
Jäsenet > Entiset jäsenet

Sebastian Blanck – basso (1997–1999)
Hisham Bharoocha – rummut (1997–2004)
Diskografia > Studio albums

Beaches & Canyons (2002)
Creature Comforts (2004)
Broken Ear Record (2005)
Load Blown (2007)
Repo (2009)
Mr. Impossible (2012)
Diskografia > EP:t

Untitled (a.k.a. Printed Paper) (1998)
Black Dice 3 (2000)
Cold Hands (2001)
Lost Valley (2002)
Miles of Smiles (2004)
Smiling Off (2005)
Manoman (2006)
Load Blown (2007)
Chocolate Cherry (2009)
Rodriguez (2012)
Big Deal (2017)
Diskografia > Singlet

"Lambs Like Fruit" (1998)
"Semen of the Sun" (2000)
"Ball" / "Peace in the Valley" (2001)
"Cone Toaster" (2003)
"Roll Up" / "Drool" (2007)
"Big Deal" / "Last Laugh" (2016)
Aiheesta muualla

Yhtyeen sivut (Arkistoitu – Internet Archive) (englanniksi)
Black Earth

| Black Earth Arch Enemy |
| --- | --- | --- |

Studioalbumin tiedot
 Äänitetty : 1996, Studio Fredman
 Julkaistu: 1996
 Tuottaja(t): Fredrik Nordström
 Tyylilaji: melodinen death metal
 Kesto: 32.48
 Levy-yhtiö: Wrong Again, Century Media, Regain
Arch Enemyn muut julkaisut
|   | Black Earth 1996 | Stigmata 1998 |
Black Earth on ruotsalaisen metalliyhtye Arch Enemyn debyyttialbumi, vuodelta 1996. Albumi on alun perin julkaistu Wrong Again Recordsin levymerkillä, mutta sen uudelleenjulkaisua ovat julkaisseet myös levy-yhtiöt Century Media ja Regain Records, joka on Wrong Again Recordsin tilalle syntynyt levy-yhtiö. Ensialbumiksi Black Earth sai yllättävän hyvän vastaanoton metallipiireissä, etenkin Japanissa, ja yhtye itsekin pitää albumia loistavana debyyttinä. Kaupallinen suosio albumilla kuitenkaan ei ollut verrattavissa yhtyeen 2000-luvun tuotantoon.
Albumin ensimmäinen kappale "Bury Me an Angel" kuuluu edelleenkin yhtyeen livesetin vakio-osastoon.
Albumista julkaistiin bonusraitoja sisältävä uudelleenjulkaisu vuonna 2007.
Kappaleet

Bury Me an Angel – 03.40
Dark Insanity – 03.16
Eureka – 04.44
Idolatress – 04.56
Cosmic Retribution – 04.00
Demoniality – 01.19
Transmigration Macabre – 04.09
Time Capsule – 01.09
Fields of Desolation – 05.31
Kappaleet > Bonuskappaleet uudelleenjulkaisuissa

Kappaleet "Losing Faith" sekä "The Ides of March" ovat Century Median sekä Regain Recordsin julkaiseman uudelleenjulkaisun lisäkappaleet, ja "Aces High" on vain Regainin julkaisussa ollut bonusraita.
Losing Faith – 3.16
The Ides of March – 1.46 (Iron Maiden -cover)
Aces High – 4.23 (Iron Maiden -cover)
Kokoonpano

Johan Liiva – laulu, basso
Michael Amott – kitara
Christopher Amott – kitara
Daniel Erlandsson – rummut
Kokoonpano > Muut

Fredrik Nordström – tuottaja
Arvostelut

Allmusic:
Aiheesta muualla

Black Earth Discogsissa. (englanniksi)
Albumi Black Earth Encyclopaedia Metallum -sivustolla (englanniksi)
Christian Theodor Weinlig

Christian Theodor Weinlig (25. heinäkuuta 1780 Dresden – 7. maaliskuuta 1842 Leipzig) oli saksalainen musiikkipedagogi, säveltäjä ja kuoronjohtaja. Hän opiskeli oikeustiedettä Leipzigin yliopistossa vuosina 1797–1803 ja työskenteli Dresdenissä lakimiehenä. Musiikkia hän opiskeli setänsä Christian Ehregott Weinligin johdolla sekä lisäksi Stanislao Mattein johdolla Bolognassa, jossa hän kävi Accademia Filarmonicaa.
Weinlig toimi vuosina 1814–1817 Kreuz-kanttorina Dresdenissä, ja vuonna 1823 hänestä tuli Leipzigin Tuomas-kanttori, jona hän toimi loppuikänsä. Hänen mukaansa nimettiin Leipzigissa vuonna 1900 katu Weinligstraßeksi.
Weinligin johdolla opiskelivat muiden muassa Clara Schumann (o.s. Wieck) ja Richard Wagner. Viimeksi mainittu omisti opettajalleen ensimmäisen teoksensa, pianosonaatin B-duurissa. Tämä teos teki Weinligiin niin suuren vaikutuksen, että hän ei enää pyytänyt oppitunteista korvausta ja toimitti sävellyksen Breitkopf und Härtelin kustannettavaksi.
Weinligin lapsesta Albert Christianista tuli myöhemmin Saksin sisäministeri.
Aiheesta muualla

AllMusic: Christian Theodor Weinlig (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Christian Theodor Weinlig
Käännös suomeksi
Chikushino

| Chikushino-shi (筑紫野市) |
| --- | --- |
 Näkymä Chikushinoon Tenpaivuorelta, taustalla Daizaifun kaupunki.
 lippu:  Symboli
 Chikushinon sijainti Fukuokan prefektuurissa
 Koordinaatit: 33°29′47″N, 130°30′56″E 
Valtio:  Japani
Alue:  Kyūshū
Prefektuuri:  Fukuokan prefektuuri
Hallinto:  
 – Pormestari:  Yōzō Fujita
Pinta-ala:  
 – Kokonaispinta-ala:  87,78 km²
Väkiluku (2014):  102 286
 – Väestötiheys:  1 165 as./km²
Symbolit:  
 – Puu:  Kamelia
 – Kukka:  Tulisalvia
 
 http://www.city.chikushino.fukuoka.jp/ 
Infobox OKVirheellinen NIMI-arvo: 
Chikushino (jap. 筑紫野市, Chikushino-shi) on kaupunki Fukuokan prefektuurissa Kyūshūn saarella Japanissa. Se sijaitsee prefektuurin keskiosassa Fukuokan kaupungin kaakkoispuolella ja rajautuu lounaassa Sagan prefektuuriin. Kaupungissa on 102 286 asukasta (vuonna 2014) ja sen pinta-ala on 87,78 neliökilometriä.
Chikushino on lounais-koillissuunnassa pitkänomaisen muotoinen kaupunki; sekä lounais- että koillisosat kohoavat vuorille ja niiden luonnonalueille, keskiosissa on tasankoa ja tiheää asutusta. Siellä virtaa useita jokia, kuten Hōmanjoki etelään päin, ja sen läpi kulkevat JR Kyūshūn Kagoshima-päälinja ja Nishitetsun Tenjin-Ōmuta-linja.
Aiheesta muualla

Kuvia tai muita tiedostoja aiheesta Chikushino Wikimedia Commonsissa
Kaupungin internetsivut (japaniksi)
Chikushinon kaupungintalo
Christopher Springer

Christopher Springer (1704–1776) oli ruotsalainen kauppias ja myssypuolueen poliitikko. Hän tuli tunnetuksi varsinkin siitä, että hän 1743 ajoi niin sanottua prinsipalaattikysymystä. Hänet vangittiin ja tuomittiin kuolemaan, mutta hän pakeni 1752 Venäjälle, missä hänet nimitettiin kauppakollegin asessoriksi. Pelätessään, ettei olisi sielläkään turvassa, hän pakeni ja asettui lopulta Lontooseen.
Christian Vande Velde

| Christian Vande Velde |
| --- | --- |
 Christian Vande Velde
Henkilötiedot
Syntynyt: 22. toukokuuta 1976 (ikä 48)
Kansalaisuus:   Yhdysvallat
Pyöräilijä
Pituus:  180 cm
Paino:  69 kg
Joukkue:  lopettanut
Laji:  maantie
Rooli:  ajaja
Ajajatyyppi:  apuajaja, mäkimies
Ura
Ammattilaisjoukkue(et)
1998–2003 2004 2005–2007 2008–2013:  US Postal Liberty Seguros-Würth Team CSC Slipstream/Garmin
Suurimmat voitot
 USA Pro Cycling Challenge 2012 Tour of Missouri 2008 Luxemburgin ympäriajo 2006 
 Tiedot päivitetty: 6. tammikuuta 2014 
Aiheesta muualla
christianvdv.com
Christian Vande Velde (käytetään myös kirjoitusasua Christian Vandevelde) (s. 22. toukokuuta 1976 Lemont) on yhdysvaltalainen maantiepyöräilijä, joka kilpaili ammattilaisena 1998–2013.
Vande Velde toimi ammattilaisuransa alkupuolella pääasiassa apuajajan tehtävissä. Hän avusti muun muassa Lance Armstrongia kahdessa Ranskan ympäriajossa. Vuoden 1999 Tour de France'ssa Vande Velde kantoi nuorten kilpailun johtajan maillot blanc -paitaa.
Vuoden 2008 Italian ympäriajossa Vande Velden talli, joka tuolloin tunnettiin nimellä  Slipstream-Chipotle, voitti ensimmäisenä kilpailupäivänä ajetun joukkueaika-ajon. Vande Velde ylitti tallin ajajista maalilinjan ensimmäisenä saaden kokonaiskilpailun johtajan maglia rosa -paidan haltuunsa.
Vande Velde sai syyskuussa 2012 puolen vuoden kilpailukiellon osallisuudestaan Lance Armstrongin ja US Postal Service teamin dopingskandaaliin. Hän menetti kaikki kilpailutuloksensa 4. kesäkuuta 2004 – 30. huhtikuuta 2006 väliseltä ajalta. Kilpailukiellon jälkeen hän palasi Garmin-talliin.
Aiheesta muualla

Kuvia tai muita tiedostoja aiheesta Christian Vande Velde Wikimedia Commonsissa
Christian Vander

| Christian Vander |
| --- | --- |
 Christian Vander Fort en Jazz-festivaaleilla (Francheville, Ranska) vuonna 2009
Henkilötiedot
Syntynyt: 21. helmikuuta 1948 (ikä 76) Nogent-sur-Marne, Val-de-Marne
Ammatti:  muusikko, säveltäjä
Muusikko
Aktiivisena:  1966–
Tyylilajit:  progressiivinen rock, jazz
Soittimet:  rummut, laulu, kosketinsoittimet
Yhtyeet:  Magma
Aiheesta muualla
www.christian-vander-jazz.com
  [ Muokkaa Wikidatassa ] [ ohje ]  
Christian Vander (s. 21. helmikuuta 1948 Nogent-sur-Marne, Val-de-Marne, Ranska) on ranskalainen muusikko, rumpali-laulaja, säveltäjä ja progressiivisen rockyhtyeen Magman perustajajäsen. Vanderilla on myös sooloprojekteja kuten Christian Vander Trio ja Offering.
Christian Vander tunnetaan virtuoosimaisesta rumputyöskentelystään sekä omalaatuisista sävellyksistä, jotka yhdistelevät jazzia, rockia sekä klassista musiikkia ja oopperavaikutteita. Hän on maininnut musiikillisiksi esikuvikseen monia erityylisiä muusikoita ja säveltäjiä kuten John Coltranen ja Richard Wagnerin. Suurimmaksi vaikuttajakseen rummuissa Vander on maininnut Elvin Jonesin.
Aiheesta muualla

Wikimedia Commonsissa on kuvia tai muita tiedostoja aiheesta .
Christian Vander Discogsissa. (englanniksi)
Chiquita Brands International

Chiquitan banaaneja.
Chiquita Brands International Inc. on banaanien ja muiden Chiquita-tavaramerkkiä kantavien tuotteiden tuottaja- ja jakeluyhtiö. Sen päämaja sijaitsee Fort Lauderdalessa, Floridassa. Chiquita on jatkoa United Fruit Companylle, ja se on johtava banaanin jakelija Yhdysvalloissa. United Fruit Company omistaa myös saksalaisen jakeluyhtiön, Atlanta AG:n, jonka se osti vuonna 2003. Chiquita oli aiemmin cincinnatilaisen liikemiehen Carl H. Lindner nuoremman hallinnassa.
Maaliskuussa 2014 Chiquita ilmoitti yhdistyvänsä toisen banaaniyhtiön, irlantilaisen Fyffesin kanssa liikevaihdoltaan noin 3,3 miljardin euron jättiyritykseksi, maailman suurimmaksi alallaan. Fyffes on ollut aiemminkin ensin United Fruit Companyn ja sitten Chiquitan omistuksessa vuoteen 1986 saakka.
Chiquita Banaanit

Tavaramerkin logomaskotin, Chiquita Bananan, loi sarjakuvataiteilija Dik Browne.
Aiheesta muualla

Kuvia tai muita tiedostoja aiheesta Chiquita Brands International Wikimedia Commonsissa